Volodymyr Tykhyi

Si Volodymyr Viktorovych Tykhyi (, ipinanganak noong 25 Pebrero 1970 sa Chervonohrad, Lviv Oblast, Ukrainian SSR, USSR) ay isang Ukranyanong direktor pampelikula, tagasulat ng iskrip, at prodyuser ng mga pelikulang feature at mga dokumentaryo. Isa siyang myembro ng Pambansang Unyon ng mga Sinematograper ng Ukraine, at siya ang nakapanalo sa Pambansang Parangal na Taras Shevchenko ng Ukraine noong taong 2018 para sa kaniyang serye ng mga historikal na pelikula't dokumentaryo tungkol sa Rebolusyon sa Maidan na nangyari noong taong 2014.

 Talambuhay 
Ipinanganak si Volodymyr Tykhyi noong ika-25 na araw ng Pebrero, taong 1970 sa lungsod ng Chervonohrad sa Lviv Oblast ng noo'y Ukrainian SSR, USSR. Matapos magtapos sa kaniyang paaralan, pumasok si Tikhyi sa Teknikal na Paaralan ng Pagmimina ng Chervonohrad noong taong 1987. Mula taong 1989 hanggang taong 1991 ay naglingkod siya sa mga hukbong Sobyet, partikular sa abyasyong pandagat, at natalaga sa Belarus. Noong taong 1992 nama'y nagsimula siyang mag-aral sa Pambansang Unibersidad na I. K. Karpenko-Kary sa Teatro, Sine, at Telebisyon sa Kiev, at nagtapos noong taong 1997. Nagtrabaho siya sa studiong pantelebisyong "Studio 1+1", "Danapris Film", at naging direktor ng noo'y sikat na programang "SV Show" kasama si Verka Serduchka. Sinimulan niya ang kaniyang karera bilang direktor ng mga pelikulang pantelebisyo't mga teleserye. Kamalaunan di'y magpopokus siya sa paggawa ng mga dokumentaryo at sumunod nama'y sa mga pelikulang feature. Karamihan sa mga pelikulang kaniyang dinirekta ay isinulat din niya mismo, maliban sa pelikulang "Seventh Route" (1997) kung saan isa lamang siyang kasamang manunulat. Isa rin siya sa mga gumawa ng mga proyektong pelikulang "Мудаки. Арабески", "Ukraine, Goodbye!" (), at "Babylon '13" (). Ang ilan sa mga pinakakilalang gawa ni Tykhyi ay ang mga pelikulang "Euromaidan. Rough Cut" (, 2014), "Stronger Than Weapons" (, 2014), at "Prisoners" (, 2016), samantalang dalawa naman sa mga pinakasikat niyang feature films ay ang mga pelikulang "Green Jacket" (, 2013) at "Gate" (, 2017), at nanalo siya ng Pambansang Parangal na Taras Shevchenko ng Ukraine noong 2018 para sa kaniyang serye ng mga historikal na pelikula't dokumentaryo tungkol sa Rebolusyon sa Maidan na nangyari noong taong 2014.

 Personal na buhay 
Ikinasal siya noong taong 1996 sa kaklase niyang si Yulia Shashkova, at nagkaroon sila ng dalawang mga anak: isang anak na babae, si Anya (na ipinanganak noong 1996), at isang anak na lalaki, si Timofiy (na ipinanganak naman noong 2002).

 Mga sanggunian 

 Mga Link Panlabas 
 Si Volodymyr Tykhyi sa IMDb